El Club Handbol Sitges Burjassot celebra el seu I Torneig d’Handbol #yosoybalonmanoburjassot
2025-07-24

El I Torneig d’Handbol  #yosoybalonmanoburjassot de categories infantil i sènior del Club Handbol Sitges Burjassot, que se celebrarà dissabte que ve 27 de juny entre el Pavelló i el Poliesportiu Municipal a partir de les 9.30 hores, no ha pogut començar millor. Des del club han informat que, en tan sols dos dies, les inscripcions al mateix s’han esgotat, amb la qual cosa ja és tot un èxit per a l’entitat burjassotera.

En el torneig, que per a categoria infantil, serà de 9.30 a 13 hores i per a categoria sènior, de 12 a 21 hores, a més de diferents partits d’handbol, també es podrà gaudir de la piscina municipal i d’un dinar de germanor, sempre que la inscripció s’haja realitzat incloent també aquestes dues activitats.

Des del Club Handbol Sitges Burjassot volen que tot Burjassot gaudisca d’aquest esdeveniment esportiu en el qual podran conéixer aquest esport, al club i, a més, animar als xavals que durant tota la jornada estaran donant el millor de si mateixos.